Ford Sierra RS Cosworth

Ford Sierra RS Cosworth je vysokovýkonná verzia automobilu Ford Sierra. Táto verzia bola výsledkom projektu divízie Ford Motorsport, ktorá mala za cieľ vyrobiť víťazný automobil pretekárskej skupiny A v Európe.

Vývoj

Projekt bol Stuartom Turnerom stanovený na jar 1983. Turner bol vymenovaný za vedúceho divízie Ford Motorsport v Európe, a hneď si uvedomil, že Ford nebol konkurencieschopný v motoršporte.

Turner sa dostal do kontaktu s Walterom Hayesom, ktorý bol viceprezidentom verejnej propagácie Fordu, a získal tak podporu pre projekt. Turner potom pozval viceprezidenta vývoja Fordu Kena Kohrsa na návštevu dlhoročného partnera Fordu, spoločnosti Cosworth, kde bol prezentovaný projekt s motorom Cosworth YAA. Motor bol postavený na základe bloku motora T88 od Fordu, avšak mal dva vačkové hriadele a 16 ventilov. Tento motor bol viac známy ako Pinto. Tento prototyp bol ideálnym základom pre motor, ktorý Turner potreboval na víťazstvo v skupine A.

Preto bola Fordom daná žiadosť na verziu prepĺňanú turbodúchadlom (označená ako Cosworth YBB), ktorá poskytovala v civilnom nastavení 132 kW/180 koní a v pretekárskom nastavení 220 kW/300 koní. Spoločnosť Cosworth žiadosť prijala, ale s podmienkou, že motor v civilnom nastavení nebude mať menej ako 150 kW/204 koní. Ford túto podmienku prijal a vyrobených muselo byť viac ako 15 000 motorov. Turner pre svoj projekt potreboval len 5000 motorov, ale Ford napriek tomu podmienku prijal. Ďalších 10 000 motorov sa stali jedným z dôvodov na vznik druhej generácie Sierry RS Cosworth v 4-dverovom prevedení.

Ako sa ukázalo, náročnejšie bolo nájsť potrebnú prevodovku. Vybraná bola prevodovka Borg-Warner T-5, ktorú mimochodom používal aj model Ford Mustang, avšak vyššie otáčky, ktoré mala Sierra robili problémy.Nakoniec Borg-Warner zriadil špecializovanú výrobnú linku pre prevodovky, ktoré sa budú používať v Sierre RS Cosworth.

Množstvo rozdielov v odpružení medzi obyčajnou Sierrou a Sierrou RS Cosworth pochádzalo z vývoja prepĺňaných modelov Jack Roush IMSA Merkur XR4Ti v USA a úspešnej sezóny Andyho Rousea British Touring Car Championship 1985.

Po rozsiahlych testoch v aerodynamickom tuneli a skúšobných jazdách na okruhu Nardò v Taliansku bol projekt predložený projektovému manažmentu. Projekt bol založený na karosérii XR4i. Vzhľad nevzbudil veľké nadšenie. Veľké zadné krídlo spôsobovalo u verejnosti znechuenie. Pinske všal trval na tom, že zmeny boli potrebné aby bol projekt úspešný. Zadné krídlo zabezpečovalo nevyhnutný prítlak pri 300 km/h, otvory medzi prednými svetlometmi zase zabezpečovali dostatočný prísun vzduchu k medzichladiču a rozšírené lemy blatníkov zas zakrývali 10" široké kolesá u pretekárskej verzii.

Produkcia
Ford Sierra RS Cosworth bola verejnosti predstavená na Ženevskom autosalóne v marci 1985, s tým, že sa začne vyrábať v septembri a po tom, ako sa vyrobí 5000 kusov sa výroba ukončí v lete roku 1986.

V praxi bolo vyrobených 5545 kusov, z ktorých 500 bolo poslaných do Tickfordu na premenu na 3-dverovú verziu Sierra RS500 Cosworth. Nasledujúci počet vozidiel bol registrovaný v spojenom kráľovstve:

Sierra RS500 Cosworth

Mike Moreton bol vedúcim tímu, ktorý mal vyrobiť evolučnú edíciu zameranú nato, aby bola bezkonkurenčná na pretekárskej trati. V marci 1987 sa Aston Martin podujal pre výrobu 500 kusov modelu Sierra RS500 Cosworth.

Sierra RS500 Cosworth bola uvedená v júli 1987 a homologovaná v auguste 1987.

Hlavným rozdielom medzi verziou Sierra GT500 Cosworth a Sierrou RS Cosworth bol upravený motor. Medzi nové prvky patrili:
 Motor s tenšími stenami valcov kvôli strohej pretekárskej trati
 Väčšie turbodúchadlo Garrett T31/T04
 Väčší medzichladič
 Druhá sada štyroch palivových vstrekovačov v druhej palivovej lište (nepoužívaná v civilnej verzii)
 Upravené palivové čerpadlo
 Prepracovaný systém plnenia pre realizáciu vyšších výkonov
 Upravený systém mazania a chladenia
 Rozšírené zadné šikmé rameno nápravy ukotvené na inak nevyužívaných miestach

Verzia RS500 tiež mala menšie exteriérové zmeny oproti modelu RS Cosworth:
 Zadné 3-dvere mali spodný spojler, a takisto "veľrybí chvost"
 Diskrétne označenia "RS500" na zadných 3. dverách a na predných blatníkoch
 Prepracovaný predný nárazník a spojler pre zlepšenie prúdenia vzduchu, odstránené hmlové svetlá a miesto nich ponechané otvory pre dodatočné chladenie bŕzd.

Presne 500 kusov verzie RS500 bolo vyrobených, všetky s pravostranným riadením pre Spojené kráľovstvo. Pôvodne mali byť všetkých 500 v čiernej farbe, avšak vyrobených bolo 56 v bielej a 52 v moonstone modrej farbe.

2WD Sierra Sapphire RS Cosworth
Druhá generácia 4-dverovej Sierry - Sapphire Cosworth bola vyrábaná v meste Genk v Belgicku s motorm Cosworth YBB. Bolo vyrobených približne 13 140 kusov v rokoch 1988 až 1989. Tieto modely boli ľahšie ako ostatné modely Sierra RS Cosworth. Predovšetkým modely s ľavostranným riadením boli ľahšie vďaka chudobnejšej výbave, ktorá napríklad neobsahovala klimatizáciu.

Sierra RS Cosworth 4x4

V januári 1990 bola uvedená tretia generácia Sierry RS Cosworth, v tom čase s pohonom 4 × 4. Už v roku 1987 hovorili Mike Moreton a divízia Ford Motorsport o Sierre RS Cosworth s pohonom 4 × 4, ktorá by mohla byť konkurencieschopná na Majstrovstvách sveta v rely. Avšak prevodovka Borg Warner MT75, čoby najdôležitejší prvok projektu, nebola k dispozícii až do konca roku 1989. Túžba divízie Ford Motorsport po 3-dverového "motoršportového" ekvivalentu pôvodnej Sierry RS Cosworth sa neuchytila. Diskrétnejšia 4-dverová verzia mala väčší potenciál na trhu. Preto sa rozhodlo, že nový automobil bude prirodzeným nástupcom druhej generácia a v spojení s faceliftom pre celý modelový rad Sierra sa začne vyrábať v roku 1990.

Čakanie dalo divízii Ford Motorsport dobrú príležitosť na rozsiahle testovanie a požadované zlepšenia. Jedným príkladom bol návrat štrbín prívodu vzduchu v kapote motora. Podľa vlastnej publikácie Fordu, bolo 80% motorových konponentov upravených. Lepší motor bol označovaný ako YBJ pre verzie bez katalyzátora a ako YBG pre verzie s katalyzátorom. Verzie s katalyzátorom mali namiesto červeno lakovaného veka ventilov zelené ako odkaz na ekologickosť. Pohon 4 × 4 pridal na hmotnosti 100 kg, preto ako kompenzácia bol zvýšený výkon motora.

Sierra RS Cosworth 4x4 sa vyrábala až do ronca roku 1992, kedy bola Sierra nahradená modelom Mondeo. Nástupcom alebo náhradou za Sierru RS Cosworth však nebolo Mondeo, ale Ford Escort RS Cosworth. Ten bol do istej miery Sierrou RS Cosworth v "tele" Escortu. Escort RS Cosworth bol uvedený v máji 1992 a v decembri 1992 bol homologovaný do rally skupiny A.

Referencie

Iné projekty

Zdroj

Automobily Ford
Rely automobily
Liftbacky
Športové sedany
Automobily so zadným náhonom
Automobily s pohonom 4 × 4